Document ID: 32001D0575

Απόφαση της Επιτροπής
της 13ης Ιουλίου 2001
που αναγνωρίζει τη Σλοβακία και τη Σλοβενία ως απαλλαγμένες από το Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.
[κοινοποιηθείσα υπό τον αριθμό Ε(2001) 1894]
(2001/575/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά τις εισαγωγές στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας [1], όπως τροποποιήθηκε τελευταία από την οδηγία 2001/33/ΕΚ της Επιτροπής [2], και ιδίως το παράρτημα III μέρος Α σημείο 12,
τις αιτήσεις που υπέβαλαν η Σλοβακία και η Σλοβενία,
Εκτιμώντας τα ακόλουθα:
(1) Δυνάμει των διατάξεων του παραρτήματος III μέρος Α σημείο 12 της οδηγίας 2000/29/ΕΚ, οι κόνδυλοι του Solanum tuberosum L., εκτός από τους σπόρους προς σπορά γεωμήλων και ορισμένα άλλα γεώμηλα που προσδιορίζονται στο παράρτημα III μέρος Α σημεία 10 και 11, καταγωγής ορισμένων τρίτων ευρωπαϊκών χωρών εκτός από αυτές που αναγνωρίζονται ως απαλλαγμένες από το Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al. δεν δύνανται να εισάγονται στα κράτη μέλη.
(2) Από επίσημα στοιχεία που παρασχέθηκαν από τη Σλοβακία και από στοιχεία που συγκεντρώθηκαν κατά τις αποστολές οι οποίες πραγματοποιήθηκαν σ' αυτή τη χώρα τον Απρίλιο του 1998 και τον Απρίλιο του 2000 από το γραφείο τροφίμων και κτηνιατρικών θεμάτων, προκύπτει ότι οι προαναφερόμενοι επιβλαβείς οργανισμοί δεν υπάρχουν σε αυτή τη χώρα και ότι η Σλοβακία εφάρμοσε αυστηρό έλεγχο, επιθεωρήσεις και διαδικασία δοκιμών για τους προαναφερόμενους επιβλαβείς οργανισμούς στις εισαγωγές γεωμήλων και στην εγχώρια παραγωγή σπόρων προς σπορά.
(3) Από επίσημες πληροφορίες που παρασχέθηκαν από τη Σλοβενία το 1999, το 2000 και το 2001, καθώς και από στοιχεία που συγκεντρώθηκαν κατά τη διάρκεια μιας αποστολής που πραγματοποιήθηκε σ' αυτή τη χώρα τον Ιούνιο του 1999 από το γραφείο τροφίμων και κτηνιατρικών θεμάτων, φαίνεται ότι οι προαναφερόμενοι επιβλαβείς οργανισμοί δεν υπάρχουν σε αυτή τη χώρα και ότι η Σλοβενία εφάρμοσε αυστηρό έλεγχο, επιθεωρήσεις και διαδικασία δοκιμών για τους προαναφερόμενους επιβλαβείς οργανισμούς στις εισαγωγές γεωμήλων και στην εγχώρια παραγωγή σπόρων προς σπορά.
(4) Ως εκ τούτου, μπορεί να αναγνωρισθεί ότι δεν υπάρχει κίνδυνος εξάπλωσης των προαναφερόμενων επιβλαβών οργανισμών.
(5) Η παρούσα απόφαση δεν θίγει οποιεσδήποτε μεταγενέστερες διαπιστώσεις που μπορεί να δείξουν ότι οι προαναφερόμενοι επιβλαβείς οργανισμοί είναι παρόντες σε αυτές τις χώρες.
(6) Η Επιτροπή διασφαλίζει σε ετήσια βάση ότι η Σλοβακία και η Σλοβενία καθιστούν διαθέσιμα όλα τα τεχνικής φύσεως στοιχεία που είναι απαραίτητα για την εκτίμηση της προαναφερόμενης κατάστασης.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης υγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δηλώνεται ότι η Σλοβακία και η Σλοβενία αναγνωρίζονται ως απαλλαγμένες από το Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Ιουλίου 2001.

Labels: 18
17
6